ประกาศการไฟฟ้าฝ่ายผลิตแห่งประเทศไทย

เรื่อง กำหนดเขตสำรวจสายส่งไฟฟ้าขนาด ๒๓๐ กิโลโวลต์

จากสถานีไฟฟ้าย่อยสุรินทร์ ๒ ไปยังสถานีไฟฟ้าย่อยบุรีรัมย์

(ฉบับที่ ๒)

โดยที่เห็นสมควรกำหนดเขตสำรวจสายส่งไฟฟ้าขนาด ๒๓๐ กิโลโวลต์ จากสถานีไฟฟ้าย่อยสุรินทร์ ๒ จังหวัดสุรินทร์ ไปยังสถานีไฟฟ้าย่อยบุรีรัมย์ จังหวัดบุรีรัมย์ เป็นการเพิ่มเติม

ดังนั้น อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พ.ศ. ๒๕๓๕ จึงประกาศให้ทราบโดยทั่วกันว่า กฟผ. จะดำเนินการสำรวจทั่วไปเพื่อเลือกที่ตั้งระบบไฟฟ้าและเลือกแนวสำหรับก่อสร้างสายส่งไฟฟ้าขนาด ๒๓๐ กิโลโวลต์ จากสถานีไฟฟ้าย่อยสุรินทร์ ๒ ไปยังสถานีไฟฟ้าย่อยบุรีรัมย์ โดยจะมีการกำหนดเขตบริเวณที่ที่จะเดินสายไฟฟ้าด้านละไม่เกิน ๔๐.๐๐ เมตร และจะทำการสำรวจในท้องที่ต่างๆ เพิ่มเติมจากที่เคยประกาศกำหนดเขตสำรวจไว้ในราชกิจจานุเบกษา ฉบับประกาศและงานทั่วไป เล่ม ๑๒๔ ตอนพิเศษ ๓๒ ง เมื่อวันที่ ๒๐ มีนาคม ๒๕๕๐ ดังนี้

จังหวัดสุรินทร์

(๑) อำเภอเมืองสุรินทร์ ตำบลนาดี ตำบลบุฤาษี ตำบลเมืองที ตำบลสลักได

(๒) กิ่งอำเภอเขวาสินรินทร์ ตำบลเขวาสินรินทร์ ตำบลบ้านแร่

ทั้งนี้ ตั้งแต่พ้นกำหนดสามสิบวัน นับแต่วันประกาศในราชกิจจานุเบกษา จนกว่างานสำรวจข้อมูลจะแล้วเสร็จ[[๑]](https://www.krisdika.go.th/librarian/getfile?sysid=562519&ext=htm" \l "_ftn1" \o ")

ประกาศ ณ วันที่ ๓๐ สิงหาคม พ.ศ. ๒๕๕๐

ไกรสีห์ กรรณสูต

ผู้ว่าการการไฟฟ้าฝ่ายผลิตแห่งประเทศไทย